smcproject/ml-wiki-sentences huggingface dataset:
പുരസ്കാരങ്ങൾ Award Year Project Category Outcome മൂവി സ്ട്രീറ്റ് ഫിലിം അവാർഡ്‌സ് 2019 സിനിമ ജീവിതത്തിലെ സമഗ്രസംഭവനയ്ക്ക് ലൈഫ് ടൈം അച്ചീവ്മെന്റ് അവാർഡ് ഫലകം:വിജയി തിരക്കഥ രചിച്ച ചലച്ചിത്രങ്ങൾ വർഷം ചലച്ചിത്രം സംവിധായകൻ 2013 ലോക്പാൽ ജോഷി 2011 ഓഗസ്റ്റ് 15 ഷാജി കൈലാസ് 2010 ജനകൻ സഞ്ജീവ് എൻ.ആർ. 2009 സാഗർ ഏലിയാസ് ജാക്കി റീലോഡഡ് അമൽ നീരദ് 2009 രഹസ്യ പോലീസ് കെ. മധു 2007 ജന്മം ജോഷി 2006 ബാബ കല്യാണി ഷാജി കൈലാസ് 2006 ബൽറാം v/s താരാദാസ് ഐ.വി. ശശി 2005 നേരറിയാൻ സി.ബി.ഐ. കെ. മധു 2004 സേതുരാമയ്യർ സി.ബി.ഐ. കെ. മധു 2004 അഗ്നിനക്ഷത്രം കരീം 2001 നരിമാൻ കെ. മധു 1998 ദി ട്രൂത്ത് ഷാജി കൈലാസ് 1997 ഒരാൾ മാത്രം സത്യൻ അന്തിക്കാട് 1996 ആയിരം നാവുള്ള അനന്തൻ തുളസീദാസ് 1995 ഒരു അഭിഭാഷകന്റെ കേസ് ഡയറി കെ. മധു 1994 സൈന്യം ജോഷി 1993 ധ്രുവം ജോഷി 1991 അടയാളം കെ. മധു 1991 അപൂർവ്വം ചിലർ കലാധരൻ 1991 ചാഞ്ചാട്ടം തുളസീദാസ് 1990 പരമ്പര സിബി മലയിൽ 1990 കളിക്കളം സത്യൻ അന്തിക്കാട് 1989 മൗനം സമ്മതം കെ. മധു 1989 അടിക്കുറിപ്പ് കെ. മധു 1989 കാർണിവൽ പി.ജി. വിശ്വംഭരൻ 1989 ജാഗ്രത കെ. മധു 1989 നാടുവാഴികൾ ജോഷി 1988 ചരിത്രം ജി.എസ്. വിജയൻ 1988 മൂന്നാം മുറ കെ. മധു 1988 ഊഹക്കച്ചവടം കെ. മധു 1988 ഓഗസ്റ്റ് 1 സിബി മലയിൽ 1988 ഒരു സി.ബി.ഐ. ഡയറിക്കുറിപ്പ് കെ. മധു 1987 ഇരുപതാം നൂറ്റാണ്ട് കെ. മധു 1986 ഗീതം സാജൻ 1986 സ്നേഹമുള്ള സിംഹം സാജൻ 1986 അകലത്തെ അമ്പിളി ജേസി 1985 കണ്ടു കണ്ടറിഞ്ഞു സാജൻ 1985 ഒരു നോക്കു കാണാൻ സാജൻ 1985 കൂടും തേടി പോൾ ബാബു പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് എസ്. എൻ. സ്വാമി അവലംബം ↑ https://www.thehindu.com/fr/2005/08/26/stories/2005082601050100.htm ↑ http://archive.indianexpress.com/storyOld.php?storyId=73661
എസ്. അനന്തനാരായണ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
എസ്. അനന്തനാരായണ ഒരു പ്രശസ്തനായ കന്നഡ സാഹിത്യകാരനാണ്.
ഉഷാപ്രിയ , വസന്ത എന്നീ തൂലികാനാമങ്ങളിലും അറിയപ്പെടുന്നു.
കവിത , നോവൽ , വിമർശനം, പ്രബന്ധം എന്നീ സാഹിത്യശാഖകളിലെല്ലാം കൈവച്ചിട്ടുണ്ടെങ്കിലും കവിതയാണ് ഇദ്ദേഹത്തിന്റെ മുഖ്യ പ്രവർത്തനരംഗം.
1925 ജനുവരി 30-ന് മൈസൂർ നഗരത്തിൽ ജനിച്ചു.
പിതാവ് അമ്പളെ സദാശിവയ്യ.
മാതാവ് ഗംഗമ്മ.
മൈസൂർ സർവകലാശാലയിൽനിന്ന് ഇംഗ്ലീഷ് സാഹിത്യത്തിൽ എം.എ. ബിരുദം നേടിയശേഷം മൈസൂർ സിറ്റി ഗവ.
കോളജിൽ അധ്യാപകനായി നിയമിക്കപ്പെട്ടു.
കവിത , ചെറുകഥ , നോവൽ , വിവർത്തനം തുടങ്ങിയ സാഹിത്യ ശാഖകളിലായി അറുപതോളം കൃതികൾ രചിച്ചിട്ടുണ്ട്.
അനന്തനാരായണ വിദ്യാർഥിയായിരിക്കുമ്പോൾത്തന്നെ കവിതാരചന ആരംഭിച്ചിരുന്നു.
ഇംഗ്ലീഷ് സാഹിത്യത്തിലെ പല നൂതന പ്രവണതകളും കന്നഡത്തിൽ വളർത്തിയെടുക്കുവാൻ ഈ കവി ബോധപൂർവം ശ്രമിച്ചിട്ടുണ്ടെന്ന് ഇദ്ദേഹത്തിന്റെ പരീക്ഷണ കവിതകൾ വ്യക്തമാക്കുന്നു.
നിരവധി കവിതാസമാഹാരങ്ങൾ ഇതിനകം ഇദ്ദേഹം പ്രസിദ്ധപ്പെടുത്തിയിട്ടുണ്ട്.
ഇവയിൽ ബഡദഹൂവു വളരെ പ്രാധാന്യമർഹിക്കുന്നു.
ആധുനിക ഭാരതീയ ജീവിതത്തിന്റെ നാനാഭാവങ്ങൾ ഉൾക്കൊള്ളുന്നവയാണ് ഈ സമാഹാരങ്ങളിലെ കവിതകളെല്ലാം.
ഉഷാസ്വപ്നയാണ് മറ്റൊരു പ്രധാന കാവ്യം.
ബയാകയബേലി (കഥ) അത്തിഗെ (നോവൽ) പയനദഹാദിയല്ലി (നോവൽ) മുറുകുമണ്ഡപ (നോവൽ), ദൊഡ്ഡകാടിനല്ലി പുട്ടമനെ (വിവർത്തനം) റയിതരഗുഡുഗ (വിവർത്തനം) മാക്സിംഗോർക്കി (വിവർത്തനം) ഹൊസകന്നഡ കവിതമേലെ കാവ്യദപ്രഭാവ (വിമർശനം) കടലു (വൈജ്ഞാനികം) ഉരാശീമ (ബാലസാഹിത്യം) കാരന്തറ കാദംബരികളും ആധുനിക ചൈന ബാബു രാജേന്ദ്രപ്രസാദ്
എന്നിവയാണ് അനന്തനാരായണയുടെ മറ്റു പ്രധാന കൃതികൾ.
1961-ലെ കർണാടക സാംസ്കാരിക വകുപ്പിന്റെ പുരസ്കാരം, 1962-ലെ കർണാടക രാജ്യസാഹിത്യ അക്കാദമി പുരസ്കാരം എന്നിവ അനന്തനാരായണയ്ക്കു ലഭിച്ചിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ എസ്. അനന്തനാരായണ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എസ്. എൻ. വിദ്യാഭവൻ ചെന്ത്രാപ്പിന്നി ഇംഗ്ലീഷ് വിലാസം https://ml.wikipedia.org/wiki/S.
N.Vidya_Bhavan_Chentrappinni ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ചെന്ത്രാപ്പിന്നിയിലുള്ള ശ്രീ നാരായണ എഡ്യുക്കേഷണൽ ആൻട് കൾച്ചറൽ എന്ന പബ്ലിക് ചാരിറ്റബിൽ ട്രസ്റ്റ് നടത്തിക്കൊണ്ടു വരുന്ന ഒരു വിദ്യാലയമാണ് എസ്. എൻ. വിദ്യാഭവൻ ചെന്ത്രാപ്പിന്നി .
1978 -ൽ‌ ഗുരുദേവന്റെ ഓർമ്മക്കായാണ് ഈ വിദ്യാഭ്യാസ്ഥാപനം ആരംഭിച്ചത്.
ഒരു ജാതി ഒരു മതം ഒരു ദൈവം മനുഷ്യന് എന്ന ഗുരുദേവന്റെ വചനം ഇന്നത്തെ കാലഘട്ടത്തിലുള്ള വിദ്യാർത്ഥികൾ‌ക്ക് മനസ്സിലാക്കികൊടുക്കുവാനും നല്ല വിദ്യാഭ്യാസം നൽകുവാനും വേണ്ടിയാണ് ഈ വിദ്യാലയം കൂടുതൽ കരുതൽ എടുത്തിട്ടുള്ളത്.
അവലംബം വിദ്യാലയത്തിന്റെ വെബ്സൈറ്റ്: http://www.snvbss.org/
ഇവോ ജിമ പോരാട്ടം ഇംഗ്ലീഷ് വിലാസം https://ml.wikipedia.org/wiki/Battle_of_Iwo_Jima ഇവോ ജിമയുടെ സ്ഥാനം
രണ്ടാം ലോക മഹായുദ്ധത്തിൽ അമേരിക്കയും ജപ്പാനും തമ്മിൽ നടന്ന പസഫിക് യുദ്ധപരമ്പരയിലെ ഏറ്റവും രക്തരൂക്ഷിതമായ പോരാട്ടമാണ് ഇവോ ജിമ ദ്വീപ്‌ പോരാട്ടം .
ജപ്പാൻ മണ്ണിൽ നടന്ന ആദ്യത്തെ പോരാട്ടം കൂടിയാണിത്.
1945 ഫെബ്രുവരി 17 നു ആരംഭിച്ച പോരാട്ടം മാർച്ച്‌ 26 വരെ നീണ്ടു .
അമേരിക്കക്ക് ഒടുവിൽ ഇവോ ജിമ ദ്വീപ്‌ കീഴടക്കാനായെങ്കിലും മറ്റേതൊരു യുദ്ധത്തെക്കാളും അധികം നഷ്ടം സഹിക്കേണ്ടി വന്നു .
അമേരിക്കയുടെ കീഴിലുള്ള ഹവായ് ദ്വീപിലെ പേൾ ഹാർബർ നാവിക കേന്ദ്രത്തിൽ ജപ്പാൻ ആക്രമണം നടത്തിയതോടെ ആരംഭിച്ച അമേരിക്കൻ - ജപ്പാൻ പസഫിക് യുദ്ധപരമ്പരയിൽ പസഫിക് സമുദ്രത്തിലെ ജപ്പാന്റെ അധീനതയിൽ ഉണ്ടായിരുന്ന ദ്വീപുകൾ ഒന്നൊന്നായി അമേരിക്ക കീഴടക്കി.
അവസാനം ഫിലിപ്പിൻസും കീഴടക്കിയ ശേഷം ജപ്പാന്റെ മണ്ണിലേക്ക് ആക്രമണം നടത്താൻ തയ്യാറെടുത്തു.
അതിന് മുൻപ് ഇവോ ജിമ ദ്വീപ്‌ കീഴടക്കി ഒരു ഇടത്താവളമാക്കാൻ അമേരിക്ക പദ്ധതി ഇട്ടു.
70,000 വരുന്ന സൈനികരും 400റോളം കപ്പലുകളും അടക്കം എല്ലാ സൈനിക സംവിധാനങ്ങളും സജ്ജമാക്കി.
ഇത് മുൻകൂട്ടിക്കണ്ട ജപ്പാൻ 22,000 വരുന്ന പ്രതിരോധ സേനയെ ഇവോ ജിമയിൽ തയ്യാറാക്കി നിർത്തി .
സമർത്ഥനായ ജനറൽ തൊഡോമിച്ചി കുരിബയാഷി യെ സൈനിക നേതൃത്വം ഏൽപിച്ചു.
ദീർഘ ദർശിയായ കുരിബയാഷിക്ക് ജപ്പാന് ഈ യുദ്ധത്തിൽ വിജയിക്കാനാവില്ലെന്നു അറിയാമായിരുന്നു.
അതിനാൽ മറ്റു പസഫിക് ദീപുകളിൽ ഉപയോഗിച്ച പ്രതിരോധ തന്ത്രങ്ങൾക്ക് പകരം ശത്രുവിന് പരാമധി നാശം വരുത്തുന്ന രീതിയിൽ കെണിയൊരുക്കുന്ന പ്രതിരോധ തന്ത്രം ആവിഷ്കരിച്ചു .
അതിന് വേണ്ടി ദ്വീപിൽ 18 കിലോമീറ്ററോളം നീളത്തിൽ ടണലുകളുടെ ശ്രിംഘല പണിതു.
അതിൽ ബങ്കറുകൾ പണിതു.
കടൽ തീരത്തായി സ്ഥാപിച്ച മെഷീൻ ഗണ്ണുകൾ മുഴുവൻ ടണലുകളിലെ രഹസ്യ കേന്ദ്രങ്ങളിൽ  അമേരിക്കൻ അധിനിവേശ സേന ലാൻഡ് ചെയ്യാൻ സാധ്യത ഉള്ള തീരത്തിന് അഭിമുഖമായി മാറ്റി സ്ഥാപിച്ചു .
ദ്വീപിനു പടിഞ്ഞാറെ അറ്റാത്തായി ഉള്ള സുറിബാച്ചി കുന്നിനെ അടിസ്ഥാനമാക്കി പീരങ്കികളും മറ്റു മോർട്ടാറുകളും സ്ഥാപിച്ചു.
മുന്പ് നടന്ന യുദ്ധങ്ങളിൽ കേടുവന്നതും അതെ സമയം വെടിവെക്കാൻ പറ്റുന്നതുമായ ടാങ്കുകൾ കൊണ്ടുവന്നു പലയിടത്തും സ്ഥാപിച്ചു.
കേണൽ തകേയ്ച്ചി നിഷിക്കായിരുന്നു ടാങ്ക് പ്ലാറ്റൂണിന്റെ നേതൃത്വം (1932 ലെ ലോസ് എയിഞ്ചൽസ് ഒളിമ്പിക്സിൽ കുതിരയോട്ടത്തിൽ സ്വർണ്ണ മെഡൽ ജേതാവായിരുന്നു ഇദ്ദേഹം).
ശേഷം അമേരിക്കൻ അധിനിവേശ സേനയുടെ വരവിനായി കാത്തിർന്നു .
യുദ്ധാരംഭം ഇവോ ജിമയിലെ സുറിബാച്ചി കുന്നിൽ പതാക ഉയർത്തുന്ന അമേരിക്കൻ സൈനികർ
ദ്വീപ്‌ കീഴടക്കാൻ എത്തിയ അമേരിക്കൻ സേന ആദ്യം ചെയ്തത് കനത്ത ഷെല്ലിങ്ങിലൂടെ ഇവോജിമയിലെ ജാപ്പനീസ് പ്രതിരോധ സംവിധാനങ്ങൾ തകർക്കുക എന്നതാണ്.
അമേരിക്കൻ യുദ്ധക്കപ്പലുകൾ മൂന്നു ദിവസം തുടർച്ചയായി ദ്വീപ്‌ മുഴുവൻ ഷെല്ലിംഗ് നടത്തി .
എന്നാൽ ഇതൊന്നും ജാപ്പനീസ് പ്രധിരോധ സംവിധാനങ്ങൾക്ക് കാര്യമായ ഒരു കോട്ടവും എലിപിച്ചില്ല.
ഫെബ്രുവരി 19ന് അമേരിക്കൻ സേന ദ്വീപ്‌ അധിനിവേശം ആരംഭിച്ചു .
60,000 പട്ടാളക്കാരെ 5 കിലോമീറ്റർ നീളത്തിൽ കരയിലിറക്കി .
വലിയ ആക്രമണം പ്രതീക്ഷിച്ചു ചാടിയിറങ്ങിയ അമേരിക്കൻ സൈനികർ ഒരു വെടി പോലും പൊട്ടാത്തത് കണ്ടു അത്ഭുതപ്പെട്ടു.
അപ്പോഴേക്കും ഇവോജിമയുടെ കടൽതീരം അമേരിക്കൻ സൈനികരാൽ നിറഞ്ഞു കവിഞ്ഞിരുന്നു.
അമേരിക്കൻ സേനയുടെ നിരീക്ഷക നിര സൈനികർ തീരത്ത്‌ നിന്ന് കുറെ മുന്നോട്ട് നീങ്ങിയെങ്കിലും ജാപ്പനീസ് ഭാഗത്ത് നിന്ന് ഒരു ആക്രമണവും ഉണ്ടായില്ല .
അമേരിക്കൻ ഷെല്ലിങ്ങിൽ ജാപ്പനീസ് സൈനികർ മുഴുവൻ കൊല്ലപ്പെട്ടിട്ടുണ്ടാവും എന്ന് ധരിച്ച അമേരിക്കൻ സൈനിക മേധാവികൾ ഒന്നാം ആക്രമണ നിരയോടു മുന്നോട്ട് നീങ്ങാൻ കല്പനകൊടുത്തു.
എന്നാൽ ജാപ്പനീസ് ജനറൽ തൊഡോമിച്ചി കുരിബയാഷി ഒരുക്കിയ കെണിയിൽ വീഴുകയായിരുന്നു അമേരിക്കൻ സൈനികർ.
ഒന്നാം ആക്രമണനിരയിലെ സൈനികർ മുന്നേറി ജാപ്പനീസ് പൊസിഷനുകളുടെ അടുത്തെത്താറായപ്പോൾ കുരിബയാഷി ജാപ്പനീസ് സേനക്ക് ആക്രമിക്കാൻ കല്പനകൊടുത്തു.
ജാപ്പനീസ് സേന കനത്ത ആക്രമണം അഴിച്ചു വിട്ടു.
ജാപ്പനീസ് പീരങ്കികളും ടാങ്കുകളും മോർട്ടാറുകളും മെഷീൻ ഗണ്ണുകളും ഒന്നിച്ചു വെടിയുതിർത്തു.
അന്തരീക്ഷം മുഴുവൻ മാറി മറഞ്ഞു.
ഉരുക്ക് മഴപോലെ വെടിയുണ്ടകൾ പെയ്തിറങ്ങി.
അമേരിക്കൻ സൈനികർ തുരുതുരെ വെടിയേറ്റ്‌ വീണു.
സുറിബാച്ചി കുന്നിലെ പീരങ്കികളിൽ നിന്നുള്ള ഷെല്ലുകളെറ്റു ജാപ്പനീസ് തീരത്തിനടുത്തടുത്തുന്ടായിരുന്ന യുദ്ധക്കപ്പലുകൾ അടക്കം തകർന്നു.
യുദ്ധഭൂമി അമേരിക്കൻ സൈനികരുടെ ജഡങ്ങൾ കൊണ്ട് നിറഞ്ഞു .
അമേരിക്കൻ കപ്പലുകൾ ആക്രമണം തുടങ്ങിയതോടെ ജാപ്പനീസ് ആക്രമണത്തിനു മുന്നിൽ പതറിയ അമേരിക്കൻ സൈനികർ മനസാനിധ്യം വീണ്ടെടുത്തു പതിയെ മുന്നേറാൻ തുടങ്ങി.
ആക്രമണങ്ങളുടെ കേന്ദ്ര ബിന്ദുവായ സുറിബാച്ചി കുന്ന് കീഴടക്കാനാണ്‌ അമേരിക്ക ആദ്യം ലകഷ്യമിട്ടത് .
ഫെബ്രുവരി 23ന് സുറിബാച്ചി കുന്ന് അമേരിക്ക പിടിച്ചതോടെ ജാപ്പനീസ് പ്രതിരോധത്തിനു അയവുവന്നു (സുറിബാച്ചി കുന്നിൽ അമേരിക്കൻ പതാക ഉയർത്തുന്ന ചിത്രം പിന്നീട് രണ്ടാം ലോക യുദ്ധത്തിലെ അമേരിക്കൻ വിജയത്തിന്റെ പ്രതീകമായി).
എങ്കിലും ശരിയായ യുദ്ധം മാർച്ച് 23 വരെ നീണ്ടു.
ജാപ്പനീസ് സൈന്യം കൂട്ടിൽ കിടക്കുന്ന കടുവകളെ പോലെ പോരാടി.
ഇവോ ജിമയിലെ ധ്വജാരോഹണം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Raising_the_Flag_on_Iwo_Jima Raising the Flag on Iwo Jima , by Joe Rosenthal / The Associated Press
ജോ റോസേന്താൽ എടുത്ത ചരിത്രപ്രസിദ്ധമായ നിശ്ചലഛായാചിത്രമാണ് ഇവോ ജിമ യിലെ ധ്വജാരോഹണം (Raising the Flag on Iwo Jima).
രണ്ടാം ലോകമഹായുദ്ധത്തിന്റെ ഭാഗമായി നടന്ന യുദ്ധത്തിൽ , 23 ഫെബ്രുവരി 1945 നു ഇന്നത്തെ ജപ്പാനിൽ സ്ഥിതിചെയ്യുന്ന ഇവോ ജിമ ദ്വീപിൽ അമേരിക്കൻ നാവികസേനയുടെ അഞ്ചു സൈനികർ അമേരിക്കൻ പതാക നാട്ടുന്നതാണ് ചിത്രം.
പിന്നീട് പ്രചുര പ്രചാരം നേടിയ ഈ ചിത്രം നിരവധി പ്രസിദ്ധീകരണങ്ങളിൽ ഇടം നേടി.
ഫോട്ടോഗ്രാഫ് ചെയ്യപ്പെട്ട അതെ വർഷം തന്നെ പുലിറ്റ്സർ സമ്മാനം നേടിയ ഒരേ ഒരു നിശ്ചലഛായാചിത്രമാണ് ഇവോ ജിമ യിലെ ധ്വജാരോഹണം.
ഈ ചിത്രത്തിൽ ഉണ്ടായിരുന്ന മൂന്നു നാവികർ ഹാർലോൺ ബ്ലോക്ക്,ഫ്രാങ്ക്ലിൻ സൌസ്ലെ, മിഖായേൽ സ്റ്റ്രാങ്ക് എന്നിവർ തുടർന്ന നടന്ന യുദ്ധങ്ങളിൽ ഏതാനും ദിവസങ്ങൾക്ക് ശേഷം കൊല്ലപ്പെട്ടു.
ചിത്രത്തിൽ ഉണ്ടായിരുന്ന  റെനെ ഗാഗ്നൺ, ഇറാ ഹേയ്സ്, ജോൺ ബ്രാഡ്ലി എന്നിവർ രണ്ടാം ലോക മഹായുദ്ധത്തെ അതിജീവിക്കുകയും യുദ്ധാനന്തരം പ്രസിദ്ധി നേടുകയും ചെയ്തു.
ഇവിണ്ടോ ദേശീയോദ്യാനം
ഇവിണ്ടോ ദേശീയോദ്യാനം , മധ്യ ആഫ്രിക്കയിലെ കിഴക്കൻ-മദ്ധ്യ ഗാബണിൽ ഒഗോയൂ-ഇവിണ്ടോ , ഒഗോയൂ-ലോലോ പ്രവിശ്യകളുടെ അതിർത്തികളുമായി കെട്ടുപിണഞ്ഞുകിടക്കുന്ന ഒരു ദേശീയ ഉദ്യാനമാണ്  2002 ആഗസ്റ്റ് മാസത്തിൽ, ജൊഹാനസ്ബർഗിലെ എർത്ത് സമ്മിറ്റിൽവച്ച് അന്നത്തെ പ്രസിഡന്റ് ഒമർ ബോങ്കോ , ഗാബോണിലെ മറ്റ് 12 ദേശീയ ഭൂപ്രകൃതി ഉദ്യാനങ്ങളോടൊപ്പം ഇതിൻറെ സൃഷ്ടി പ്രഖ്യാപിച്ചു.
ഇവിണ്ടോ നദി യിലെ “വണ്ടേർ‌സ് ഓഫ് ഇവിണ്ടോ” എന്നു വിളിക്കപ്പെടുന്ന അതിമനോഹരങ്ങളായ കോൺഗൌ , മിൻഗൌളി വെള്ളച്ചാട്ടങ്ങളും ഇപ്പാസ മക്കോക്കൌ ബയോസ്ഫിയർ റിസർവ്വ് , മദ്ധ്യ ആഫ്രിക്കയിലെ അഞ്ച് പ്രധാന വനമേഖലകളിലൊന്നായ ലൻഗൌ ബായി എന്നിവയും ഈ ദേശീയോദ്യാനത്തിൽ ഉൾപ്പെടുന്നു.
ഉദ്യാനത്തിൻറെ വടക്കുഭാഗത്ത് ഏറ്റവും അടുത്തുള്ള പട്ടണമായ മക്കോക്കൌ വിൽനിന്ന് 12 കിലോമീറ്റർ ദൂരത്തിലായി Centre national de la recherche scientifique et technologique (CENAREST) ൻറെ അധികാരത്തിനു കീഴിലുള്ള ഒരു ഉഷ്ണമേഖലാ ഗവേഷണ സ്ഥാപനമായ Institut de Recherche en Écologie Tropicale (IRET),  നിലനില്ക്കുന്നു.
Wildlife Conservation Society (WCS) നടത്തുന്ന ലാൻഗൌ റിസർച്ച് സ്റ്റേഷൻ, ലാൻഗൌ ബായി യിൽനിന്ന് ഏതാനും കിലോമീറ്റർ അകലെ ഉദ്യാനത്തിന് തെക്കായും നിലനിൽക്കുന്നു.
പാർക്കിന്റെ ഭൂമിശാസ്ത്രപ്രത്യേകതകളിൽ ഒഗൂയു നദിയുടെ പ്രധാന പോഷകനദിയായ ഇവിണ്ടോ നദി, കംഗ്യൂ പർവ്വതം (749 മീറ്റർ), ൻഗൌഡി (870 മീറ്റർ) എന്നിവയും ഉൾപ്പെടുന്നു.
ഈ പ്രദേശത്തെ ശരാശരി വാർഷികമഴ 1672 മില്ലീമീറ്ററാണ്.
സെപ്റ്റംബർ മുതൽ ഡിസംബർ വരെയും, ഫെബ്രുവരി മുതൽ മെയ് വരെയുമാണ് ഏറ്റവും കൂടുതലായി മഴ പെയ്യുന്നത്
ഇടിമിന്നലോടുകൂടിയ അതിശക്തമായ കാറ്റ് ഇവിടെ അനുഭവപ്പെടുന്നു.
ഇതു പലപ്പോഴും ചുഴലിക്കൊടുങ്കാറ്റായും രൂപപ്പെടുന്നു; പ്രത്യേകിച്ച് ഇപ്പാസ പീഠഭൂമിയിൽ.
ഈ പ്രഭാവങ്ങൾ മൂലമുണ്ടാകുന്ന അസ്വാസ്ഥ്യങ്ങൾ കാരണമായി ഈ വനപ്രദേശം സെക്കൻററി വനങ്ങളോടു സാദൃശ്യമുള്ളതാണ്.
ഈ പ്രദേശത്തെ ശരാശരി താപനില 23.9 ° C ആണ്.
ഇത് കാലാവസ്ഥാനുസൃതമായി ഏകദേശം 3.3 ഡിഗ്രി സെൽഷ്യസ് വരെ വ്യത്യാസം വരുന്നു (ഉദ്യാനത്തിൻറെ വടക്കൻ അതിരിൽനിന്ന് ഏതാനും കിലോമീറ്റർ ദൂരെമാറി മകോകൌവിൽ രേഖപ്പെടുത്തിയത്).
ഈ ദേശീയോദ്യാനം 300,000 ഹെക്ടർ പ്രദേശത്തു വ്യാപിച്ചു കിടക്കുന്നു.
ലോവർ ഗിനിയയിലെ അറ്റ്ലാന്റിക് തീരദേശ വനമേഖലയും മദ്ധ്യ കോംഗോ തടത്തിലെ അർദ്ധ-ഇലപൊഴിയും വനവുമാണ് ഭൂരിഭാഗം പ്രദേശങ്ങളിലും.
ഇവിടെ കാണപ്പെടുന്ന വന്യജീവികളിൽ പടിഞ്ഞാറൻ ലോ ലാൻ‌റ്  ഗോറില്ലകൾ, സാധാരണ ചിമ്പാൻസികൾ, ആഫ്രിക്കൻ ഫോറസ്റ്റ് കാട്ടുപോത്ത്, റെഡ് റിവർ ഹോഗ് (ബുഷ് പന്നി), സിറ്റാടുങ്ക (ഒരുതരം കൃഷ്ണമൃഗം), കാട്ടാനകൾ എന്നിവ ഉൾപ്പെടുന്നു.
ശ്രദ്ധേയമായ പക്ഷിയിനങ്ങളിൽ ഗ്രേ നെക്ക്ഡ് റോക്ക്ഫൌൾ ഉൾപ്പെടെ, 430 ൽ അധികം തരം പക്ഷികള് ഈ ദേശീയോദ്യാനത്തിലുള്ളതായി രേഖപ്പെടുത്തിയിട്ടുണ്ട് ചിത്രശാല A forest elephant in Langoué Baï , Ivindo National Park An African rock python on the access road to the south of Ivindo National Park, Gabon അവലംബം ↑ Ivindo National Park protectedplanet.net Ivindo National Park protectedplanet.net
ഇവോ മൊറാലസ്‌ ഇംഗ്ലീഷ് വിലാസം https://ml.wikipedia.org/wiki/Evo_Morales
യുവാൻ എവോ (ഏബോ) മൊറാലസ് അയ്മ (ജനനം 1959 ഒക്ടോബർ 26) സ്പാനീഷ് അധിനിവേശത്തിന് ശേഷം ലാറ്റിൻ അമേരിക്കൻ രാജ്യമായ ബൊളീവിയയിലെ തദ്ദേശീയനായ പ്രസിഡന്റ്‌.
കൊച്ചബാംബ സമരനായകനായി ഉയർന്നു വന്ന ആദിവാസി നേതാവും നവ ഉദാരീകരണനയങ്ങൾക്കെതിരെ പൊരുതുന്ന രാഷ്ട്രനായകനും ആണ് അദ്ദേഹം.
2005 ഡിസംബർ 18-ന്‌ നടന്ന തെരെഞ്ഞെടുപ്പിൽ പ്രസിഡന്റായി തെരെഞ്ഞെടുക്കപ്പെട്ടു.
കൊക്കലേരോ എന്നറിയപ്പെടുന്ന കൊക്കോ കർഷക്കരുടെ സമരനേതൃത്വത്തിലൂടെയാണ് അദ്ദേഹം പ്രശസ്തനായത്.
അമേരിക്കൻ ഭരണകൂടം കൊക്കോ കൃഷിക്കെതിരായി തിരിയുകയും സർക്കാരുകൾക്കു മേൽ സമ്മർദ്ദം ഏർപ്പെടുത്തുകയും ചെയ്തിനെ ശക്തമയി എതിർക്കുന്ന ആളാണ് ഏബോ.
കൊക്കേയിന്റെ നിർമ്മാണത്തിന് കൊക്കോ ചെടികളുടെ ഇലകൾ ഉപയോഗിക്കുന്നു എന്നതാണ് അമേരിക്കയുടെ ന്യായം.
1959 ഒക്ടോബർ 26-ന്‌ ഒറിനോ‍കായിൽ അയ്മാറാ ആദിവാസി വംശത്തിൽ ഇസല്ലാവി സമൂഹത്തിലാണ് അദ്ദേഹം ജനിച്ചത്.
ദിയോന്നീസിയോ മൊറാലസിനും മറിയ മമാനിയ്ക്കും ഉണ്ടായ ഏഴുമക്കളിലൊരാളാണ് അദ്ദേഹം.
ഏഴു പേരിൽ നാലു പേരും ചെറുപ്പത്തിലേ മരിച്ചു പോയിരുന്നു.
കൊച്ചു നാളിലേ കുലത്തൊഴിലായ കൃഷിപ്പണി ചെയ്തു ജീവിച്ചു.
ഏഴു വയസ്സുള്ളപ്പോൾ വടക്കേ അർജന്റീനയിൽ അച്ഛന്റെ കൂടെ കരിമ്പു കൃഷിക്കു പോയി.
കൃഷിയിലെന്ന പോലെ പഠനത്തിലും ഇവോ മിടുക്കു തെളിയിച്ചു.
പതിനൊന്നാം ക്ലാസ്സ്‌ കഴിഞ്ഞ്‌ നിർബന്ധിത സൈനികസേവനത്തിന്‌ ചേർന്നു.
1980-ലെ എൽനിനോ പ്രതിഭാസത്തിന്റെ ഫലമായി ഒറിനോകോയിലെ 70 ശതമാനത്തിലേറെ കൃഷികളും 50 ശതമാനത്തിലേറെ കാലികളും നശിച്ചു.
ഒറിനോകോയിൽ ഇനിയും നിന്നത്‌ കൊണ്ട്‌ ഫലമില്ലെന്ന് ബോധ്യമായ മൊറേൽസ്‌ കുടുംബം ബൊളീവിയയിലെ കൊച്ചബാംബയിലേക്ക്‌ കുടിയേറിപ്പാർക്കാൻ തീരുമാനിച്ചു.
കൊച്ചബാംബെക്കടുത്തുള്ള ഷിപാറെ പ്രവിശ്യയിൽ കുടുംബം താമസമാക്കി.
അവിടെ ഓറഞ്ചും മുന്തിരിയും ഏത്തപ്പഴവും പപ്പായയും വിളയിച്ചെടുത്തു.
മുഖ്യകൃഷി കൊക്കോ ആയിരുന്നു.
പ്രമാണം:Coca cultivation bolivia.png ബൊളീവിയയിൽ കൊക്കോ കൃഷി ചെയ്യുന്ന പ്രദേശങ്ങൾ
പ്രകൃതി വിപത്തുകളുടെ കെടുതി കാരണം നാടു വിട്ട മൊറേൽസ്‌ കുടുംബം കൊച്ചബാംബയിൽ കണ്ടത്‌ അധീശവർഗത്തിന്റെ ചൂഷണത്തിന്റെ കെടുതികളായിരുന്നു.
മയക്കുമരുന്നിനായി വ്യാപകമായി ഉപയോഗിക്കപ്പെട്ട്‌ തുടങ്ങുന്നതോടെ കൊക്കോ കൃഷിയുടെ വിപണിമൂല്യം മനസ്സിലാക്കിയ അമേരിക്കയും യൂറോപ്യൻ രാജ്യങ്ങളും തദ്ദേശീയ ഭരണകൂടത്തെ മറയാക്കി കൃഷിക്ക്‌ നിയന്ത്രണമേർപ്പെടുത്തി.
മയക്കുമരുന്ന് കടത്ത്‌ തടയാനെന്ന പേരിൽ ബൊളീവിയക്കു മേൽ പുതിയ നിയമം അടിച്ചേൽപിച്ചതോടെ ബൊളീവിയക്കാരുടെ മുഖ്യ ഉപജീവനത്തിനുള്ള വഴിയടയുകയായിരുന്നു.
മയക്കുമരുന്ന് കടത്തിന്‌ കൂട്ടു നിന്നു എന്ന് സമ്മതിക്കാത്തതിന്റെ പേരിൽ ഒരു കൊക്കൊ കർഷകനെ സൈന്യം കൺമുന്നിൽ വെച്ച്‌ പച്ചയായി ചുട്ടുകൊല്ലുന്നത്‌ കണ്ടപ്പോൾ ചൂഷകരുടെ വറചട്ടിയാണ്‌ സ്വന്തം നാടെന്ന് ഇവോ മൊറാലസ്‌ തിരിച്ചറിഞ്ഞു.
രാഷ്ട്രീയ ജീവിതം കൊക്കോ ചെടി
1988-ൽ ഇവോ കർഷക സംഘടനയുടെ എക്സിക്യൂട്ടീവ്‌ സെക്രട്ടറിയായിക്കഴിഞ്ഞിരുന്നു.
ആയിടക്കാണ്‌ കൊക്കോ കൃഷി തടഞ്ഞു കൊണ്ടുള്ള നിയമം വരുന്നത്‌.
അമേരിക്കയുടെ പിന്തുണയോടെ സൈനിക ഭരണകൂടം നടപ്പാക്കിയ ഈ നിയമം ലംഘിക്കാനുള്ള കർഷകരുടെ തീരുമാനത്തെ നയിച്ചത്‌ ഇവോ ആയിരുന്നു.
അതിന്‌ അധികൃതരരുടെ പക്കൽ നിന്നും ഏൽക്കേണ്ടി വന്ന മർദ്ദനപീഡനങ്ങൾക്ക്‌ കണക്കില്ല.
ഒരിക്കൽ സൈനികർ മർദ്ദിച്ച്‌ പരുവമാക്കി മരിച്ചെന്ന് കരുതി കാട്ടിൽ തള്ളിയതായിരുന്നു.
പക്ഷേ പൂർവ്വാധികം ശക്തിയോടെ ജീവിതത്തിലേക്ക്‌ തിരിച്ചു വന്ന ഇവോ കൊച്ചബാംബയിൽ നിന്ന് 600 കിലോ മീറ്റർ അകലെയുള്ള ലാപോസിലേക്ക്‌ കർഷകമാർച്ച്‌ നയിച്ച്‌ അധികാരികളോട്‌ പകരം വീട്ടി.
വെള്ളവും ഭക്ഷണവും വസ്ത്രവും ചെരിപ്പുകളും നൽകി ഈ തലസ്ഥാന മാർച്ചിന്‌ കർഷകജനത വമ്പിച്ച പ്രോൽസാഹനം നൽകി.
കർഷകരുടെ സമരാവേശത്തിനു മുമ്പിൽ വഴങ്ങുകയല്ലാതെ ഗത്യന്തരമില്ലെന്നു വന്നു, അധികാരിവർഗത്തിന്‌.
എന്നാൽ പഴയപടി കൃഷി പുനരാരംഭിച്ച കർഷകജനതയെ സൈന്യത്തെ വിട്ട്‌ ഭരണകൂടം വീണ്ടും ദ്രോഹിക്കാനാരംഭിച്ചു.
തുടർന്ന് പ്രക്ഷോഭത്തിനായി അയൽനാടുകളിലേക്ക്‌ കൈകൾ നീട്ടിയ ഇവോയ്ക്ക്‌ കൊളംബിയ , പെറു എന്നിവിടങ്ങളിൽ നിന്ന് സഹായം ലഭിച്ചു.
1995 മാർച്ച്‌ 27-ന്‌ കർഷകസംഘടനകളുടെ കൂട്ടായ്മയായി സാധാരണക്കാരുടെ പരമാധികാരസഭയും ( Assembly for the sovereignty of the common people ) അതിന്റെ രാഷ്ട്രീയ വിഭാഗമായി ( Political tool for the sovereignty of the common people എന്ന ഐ.പി.എസ്.പിയും രൂപം കൊണ്ടു. പ്രാദേശിക തലത്തിൽ മാത്രമല്ല, ദേശീയതലത്തിൽ തന്നെ കർഷകരുടേയും ആദിവാസികളുടേയും തദ്ദേശീയ കുടിയേറ്റക്കാരുടേയും വികാരങ്ങൾ പ്രതിഫലിപ്പിക്കുന്ന ഭരണക്രമം തന്നെയായിരുന്നു അവരുടെ ലക്ഷ്യം. എന്നാൽ അധികാരികൾ രാഷ്ട്രീയാനുമതി നിഷേധിച്ചു. അതിനെ മറികടക്കാൻ മൊറേൽസും കൂട്ടരും യുനൈറ്റഡ്‌ ലെഫ്റ്റ് ‌ എന്ന ഇടതുപാർട്ടിയുടെ ബാനർ മറയാക്കി. 1995 ഡിസംബറിലെ മുനിസിപ്പൽ തെരെഞ്ഞെടുപ്പിൽ യുനൈറ്റഡ്‌ ലെഫ്റ്റിന്‌ ലഭിച്ച 10 മേയർ സ്ഥാനങ്ങളും 49 കൗൺസിലർ സ്ഥാനങ്ങളും കൊച്ചബാംബ മേഖലയിൽ നിന്നു മാത്രമായിരുന്നു എന്നത്‌ മൊറേൽസിന്റെ പാർട്ടിയുടെ കരുത്ത്‌ വിളിച്ചോതി. 1997-ലെ ദേശീയ തെരെഞ്ഞെടുപ്പിൽ സംഘടന നാല്‌ സീറ്റ്‌ നേടി. 70 ശതമാനം വോട്ട്‌ നേടി മൊറേല‍സ്‌ ആദ്യമായി പാർലമെന്റിലെത്തി. 1999-ലെ തദ്ദേശ സ്ഥാപന തെരെഞ്ഞെടുപ്പിൽ പഴയ ശത്രുവായിരുന്ന ഡേവിഡ്‌ ഏരിയസിന്റെ എം.എ.എസ്‌.യു. പാർട്ടിയുമായിട്ടായിരുന്നു സഖ്യം. ക്രമേണ പാർട്ടി മോവിമെൻറോ എൽ സോഷ്യലിസ്മോ (എം.എ.എസ്‌.) എന്നറിയപ്പെട്ടു.
ഇവോ രാഷ്ട്രീയ സ്വാധീനം വർദ്ധിപ്പിക്കുന്നതിനനുസരിച്ച്‌ അധികൃതർ കൊക്കോ കൃഷിക്കെതിരെയുള്ള നീക്കവും കടുപ്പിച്ചു.
ഷപാറെയിൽ പട്ടാളം ഭരണം ഏറ്റെടുത്ത പോലെയായിരുന്നു കാര്യങ്ങൾ.
കൊക്കോ കർഷകർക്ക്‌ പീഡനം പതിവായി.
തല്ലാനും കൊല്ലാനും മടിക്കാത്ത സൈന്യത്തിന്റെ കാപാലികതക്കെതിരെ ഇവോ പാർലമെന്റിൽ ആഞ്ഞടിച്ചു.
ശല്യം സഹിക്കവയ്യാതെ അദ്ദേഹത്തെ പാർലമെന്റിൽ നിന്നിറക്കി വിടുകയും അംഗത്വം മരവിപ്പിക്കുകയും ചെയ്തു.
എന്നാൽ കേസിന്‌ പോയ ഇവോ 2002 ജൂലയ്‌ 30-ന്‌ നടന്ന പ്രസിഡന്റ്‌ തെരെഞ്ഞെടുപ്പിൽ സ്ഥാനാർത്ഥിത്വം പ്രഖ്യാപിച്ചു.
ഫലപ്രഖ്യാപനം വന്നപ്പോൾ ഭരണകക്ഷിയുടെ തൊട്ടു പിറകേ മാസും എത്തിയിരുന്നു.
ശക്തമായ പ്രതിപക്ഷത്തിന്റെ പ്രക്ഷുബ്ധമായ ഇടപെടലായിരുന്നു പിന്നീട്‌ ബൊളീവിയയിൽ കണ്ടത്‌.
പ്പ്രകൃതിവിഭവങ്ങളുടെ ദേശസാൽക്കരണത്തിനു വേണ്ടിയും കൊക്കോ നിർമൂലനത്തിനെതിരേയുമുള്ള സമരങ്ങൾ പലപ്പോഴും രക്തപങ്കിലമായി.
2005 ഡിസംബർ 18-ന്‌ നടന്ന പ്രസിഡന്റ്‌ തെരെഞ്ഞെടുപ്പിൽ നവസാമ്പത്തിക ഉദാരവൽക്കരണത്തിനെതിരെ കോൺസ്റ്റിറ്റ്യൂഷനൽ അസംബ്ലി എന്ന വാഗ്ദാനവുമായി രംഗത്തിറങ്ങിയ ഇവോ മൊറേൽസിന്റെ മാസ്‌ 53.7 ശതമാനം വോട്ട്‌ നേടി രാജ്യഭരണം പിടിച്ചെടുത്തു.
പ്രസിഡന്റായ ശേഷം സ്വന്തം ശമ്പളത്തിന്റെ 57 ശതമാനം വെട്ടിക്കുറച്ച്‌ വിപ്ലവകരമായ നടപടികൾക്കു തുടക്കം കുറിച്ചു.
പാർട്ടി സഖാക്കളുടെ കൂടെത്തന്നെ ഫ്ലാറ്റിലുള്ള ജീവിതമാണ്‌ അദ്ദേഹം തെരെഞ്ഞെടുത്തത്‌.
തിന്മയുടെ അച്ചുതണ്ട്‌ എന്ന അമേരിക്കൻ തെറിവാക്കിനെതിരെ വെനിസ്വേലയേയും സമാന അധിനിവേശ വിരുദ്ധ രാഷ്ട്രങ്ങളേയും ഉൾക്കൊള്ളിച്ച്‌ നന്മയുടെ അച്ചുതണ്ട്‌ രൂപവത്കരിക്കുമെന്ന് പ്രഖ്യാപിച്ചിരിക്കുകയാണ് അദ്ദേഹം.
അവലംബം ↑ സ്ക്കൂപ്പ് സ്വതന്ത്ര്യ വാർത്താ പത്രികയിലെ വാർത്ത ശേഖരിച്ചത് ൨൦൦൭ -൦൩-൩൧ ↑ ↑ ചെകുത്താനും ചൂണ്ടുവിരലും, വി.എം. ഇബ്രാഹീം കുറിപ്പുകൾ "Our family's nationality is Aymara. There are seven siblings, of which only three of us survive..."
"My other siblings died when they were one or two years old. These are the terms of life for families or children in rural communities. More than half die and, luckily, three of the seven of us were spared."
"In Isallavi, we lived in a little adobe house with a straw roof. It was small: no more than three by four meters. We used it as our bedroom, kitchen, dining room and just about everything; next to it, we had a corral for our animals. We lived in poverty like everyone else in the commune." his words from http://www.evomorales.net/paginasEng/perfil_Eng_juven.aspx Archived 2007-09-07 at the Wayback Machine .
പുറമേയ്ക്കുള്ള കണ്ണികൾ
എബോ മൊറാലസിന്റെ അനൗദ്യോഗിക വെബ് സൈറ്റ് ശേഖരിച്ചത് ൨൦൦൭ -൦൩-൩൧ Archived 2007-09-07 at the Wayback Machine .
ഇവോ മെയിൻഹോൾഡ്-ഹീർലെയിൻ
ഇവോ മെയിൻഹോൾഡ്-ഹീർലെയിൻ (ജനനം 23 മാർച്ച് 1969, മെയ്ൻസ്) ഒരു ജർമ്മൻ ഗൈനക്കോളജിസ്റ്റും പ്രസവചികിത്സകനും, ഓണററി യൂണിവേഴ്സിറ്റി പ്രൊഫസറും യൂണിവേഴ്സിറ്റി ഹോസ്പിറ്റൽ RWTH ആച്ചൻ യൂണിവേഴ്സിറ്റിയിലെ ഗൈനക്കോളജി ആൻഡ് ഒബ്സ്റ്റട്രിക്സ് വകുപ്പിന്റെ ഡെപ്യൂട്ടി ഡയറക്ടറുമാണ്.
ഇംഗ്ലീഷ്: Ivo Meinhold-Heerlein .
അണ്ഡാശയ അർബുദത്തിന്റെ തന്മാത്രാ സ്വഭാവരൂപീകരണ മേഖലകളിലെ പ്രവർത്തനത്തിന് അദ്ദേഹം പ്രശസ്തനാണ്.
ഇവോ മെയിൻഹോൾഡ്-ഹീർലെയിൻ 1989 മുതൽ 1996 വരെ ലൂബെക്കിലെ മെഡിക്കൽ യൂണിവേഴ്സിറ്റിയിലും ഫ്രീബർഗ് യൂണിവേഴ്സിറ്റിയിലും വൈദ്യശാസ്ത്രം പഠിച്ചു.
1996-ൽ അദ്ദേഹം തന്റെ ഡോക്ടറൽ തീസിസ് പൂർത്തിയാക്കി  ("Etablierung der Technik einer nicht-radioaktiven In-situ-Hybridisierung in Normalgewebe am Beispiel der menschlichen Haut").
1999 മുതൽ 2001 വരെയുള്ള കാലത്ത് അദ്ദേഹം ബേൺഹാം ഇൻസ്റ്റിറ്റ്യൂട്ട് / ലാ ജൊല്ല കാൻസർ റിസർച്ച് സെന്റർ, സാൻ ഡിയാഗോ, യുഎസ്എയിൽ പോസ്റ്റ്ഡോക്ടറൽ ഗവേഷകനായി പ്രവർത്തിച്ചു.
2006ൽ ഗൈനക്കോളജിയിലും പ്രസവചികിത്സയിലും ലൈസൻസ് നേടി.
2007-ൽ മെയിൻഹോൾഡ്-ഹീർലിൻ കീൽ സർവകലാശാലയിൽ താമസമാക്കി.
2006 മുതൽ 2008 വരെ കീൽ സ്കൂൾ ഓഫ് ഗൈനക്കോളജിക്കൽ എൻഡോസ്കോപ്പിയുടെ ആക്ടിംഗ് തലവനായി സേവനമനുഷ്ഠിച്ചു.
2009-ൽ മെയിൻഹോൾഡ്-ഹീർലിൻ യൂണിവേഴ്സിറ്റി ഹോസ്പിറ്റൽ ആച്ചനിലെ ഗൈനക്കോളജി ആൻഡ് ഒബ്സ്റ്റട്രിക്സ് വകുപ്പിന്റെ ഡെപ്യൂട്ടി ഡയറക്ടറായി.
അതേ വർഷം തന്നെ "സ്പെഷ്യൽ ഒബ്‌സ്റ്റട്രിക്‌സ് ആൻഡ് പെരിനാറ്റൽ മെഡിസിനിൽ" ലൈസൻസ് നേടി.
2012-ൽ RWTH ആച്ചൻ യൂണിവേഴ്സിറ്റിയിലെ മെഡിക്കൽ ഫാക്കൽറ്റിയിൽ അസാധാരണ പ്രൊഫസറായി (ഉദാ: അസോസിയേറ്റ് പ്രൊഫസർ) നിയമിതനായി.
2013ൽ "ഗൈനക്കോളജിക് ഓങ്കോളജി"യിൽ ലൈസൻസ് നേടി.
2014-ൽ മെയിൻഹോൾഡ്-ഹീർലിൻ കേപ് ടൗൺ സർവകലാശാലയുടെ (ദക്ഷിണാഫ്രിക്ക) ഓണററി അസോസിയേറ്റ് പ്രൊഫസറായി നിയമിതനായി.
നിലവിൽ യൂണിവേഴ്‌സിറ്റി ഹോസ്പിറ്റൽ ആർ‌ഡബ്ല്യുടിഎച്ച് ആച്ചനിലെ ഗൈനക്കോളജി ആൻഡ് ഒബ്‌സ്റ്റട്രിക്‌സ് വകുപ്പിന്റെ ഡെപ്യൂട്ടി ഡയറക്ടറും ഗൈനക്കോളജിക്കൽ ക്യാൻസർ സെന്റർ മേധാവിയുമാണ്.
യൂണിവേഴ്സിറ്റി ഹോസ്പിറ്റൽ RWTH ആച്ചന്റെ എൻഡോമെട്രിയോസിസ് സെന്റർ.
2017 ൽ RWTH ആച്ചൻ യൂണിവേഴ്സിറ്റിയിൽ ഗൈനക്കോളജിക് ഓങ്കോളജിക്ക് യൂണിവേഴ്സിറ്റി പ്രൊഫസറായി (പൂർണ്ണ പ്രൊഫസർ) നിയമിതനായി.
റഫറൻസുകൾ ↑ Meinhold-Heerlein CV
കുമാർ സാനു ഇംഗ്ലീഷ് വിലാസം https://ml.wikipedia.org/wiki/Kumar_Sanu
ഇന്ത്യൻ ചലച്ചിത്രരംഗത്തെ ഒരു പിന്നണിഗായകനാണ് കുമാർസാനു എന്ന കേദാർനാഥ് ഭട്ടാചാര്യ.
(ജനനം 23 സപ്തംബർ 1957).
ഹിന്ദി സിനിമകളിലാണ് കൂടുതലും പാടിയിട്ടുള്ളത്.
1990കൾ തൊട്ട്  2000ന്റെ തുടക്കം വരെയാണ് ഇദ്ദേഹത്തിന്റെ പ്രധാനഗാനങ്ങളെല്ലാം പുറത്തുവന്നത്.
1993ൽ,  ഒരുദിവസം 28ഗാനങ്ങൾ റെക്കോഡ്ചെയ്ത് ഗിന്നസ്റെക്കോഡ് കരസ്ഥമാക്കിയിട്ടുണ്ട് ഇദ്ദേഹം.
അഞ്ചുവർഷം തുടർച്ചയായി മികച്ചഗായകനുള്ള ഫിലംഫെയർ അവാർഡ് നേടുകയുണ്ടായി.
ചലച്ചിത്രഗാനരംഗത്തെ സംഭാവനകൾക്ക്, 2009ൽ, ഇന്ത്യയിലെ നാലാമത്തെ വലിയ സിവിലിയൻ ബഹുമതിയായ പത്മശ്രീ പുരസ്കാരം നല്കി  ഇന്ത്യാഗവൺമെന്റ് ഇദ്ദേഹത്തെ ആദരിച്ചു.
ആദ്യാകാല ജീവിതം
കുമാർസാനുവിന്റെ പിതാവ് പശുപതി ഭട്ടാചാര്യ പ്രശസ്ത വായ്പാട്ട് കാരനും കമ്പോസറുമായിരുന്നു.
പിതാവിനും മൂത്തസഹോദരിക്കുമൊപ്പം കൊൽക്കത്തയിലെ വിശ്വനാഥ് പാർക്കിനുസമീപമുള്ള സിന്തീ പ്രദേശത്തായിരുന്നു കുമാർസാനുവിന്റെ ആദ്യനാളുകൾ.
പിതാവ്  തന്നെയാണ് സാനുവിനെ സംഗീതവും തബലയും അഭ്യസിപ്പിച്ചത്.
കൽക്കത്താ യൂണിവേഴ്സിറ്റിയിൽ നിന്നും കൊമേഴ്സിൽ ബിരുദം കൈക്കലാക്കിയതിനുശേഷമാണ്, 1979ൽ, കുമാർസാനു കൽക്കത്തയിലെ വിവിധ സ്റ്റേജ് ഷോകളിലും റസ്റ്റോറന്റുകളിലും സംഗീതപരിപാടി അവതരിപ്പിച്ചുതുടങ്ങിയത്.
പ്രശസ്ത പിന്നണിഗായകൻ കിഷോർകുമാറിന്റെ ആലാപനശൈലിയെയാണ് കുമാർസാനു മാതൃകയാക്കിയത്.
പിന്നണിഗായകനെന്നനിലയിൽ
1986ൽ ഷിബ്‌ലി സാദ്ദിഖ് സംവിധാനം ചെയ്ത തീൻ കന്യാ എന്ന ബംഗ്ലാദേശി സിനിമയിലൂടെയാണ് കുമാർസാനുവിന്റെ സിനിമാപിന്നണിഗാനജീവിതം ആരംഭിക്കുന്നത്.
കുമാസി നഴ്‌സസ് ആൻഡ് മിഡ്‌വൈഫറി ട്രെയിനിംഗ് സ്‌കൂൾ
ഘാനയിലെ അശാന്തി മേഖലയിലെ കുമാസിയിലെ പൊതു തൃതീയ ആരോഗ്യ സ്ഥാപനമാണ് കുമാസി നഴ്‌സസ് ട്രെയിനിംഗ് കോളേജ് , ( Kumasi Nurses' Training College ) ഇപ്പോൾ കുമാസി നഴ്‌സിംഗ് ആൻഡ് മിഡ്‌വൈഫറി ട്രെയിനിംഗ് കോളേജ് ആയി അറിയപ്പെടുന്നു.
കുമാസി മെട്രോപൊളിറ്റൻ അസംബ്ലിയിലാണ് കോളേജ്.
കുമാസിയിലെ കോംഫോ അനോക്കി ടീച്ചിംഗ് ഹോസ്പിറ്റലിന്റെ പരിസരത്താണ് സ്കൂൾ സ്ഥിതി ചെയ്യുന്നത്.
കുമാസി സഭയിലെ മെഡിക്കൽ മിഷൻ സിസ്റ്റേഴ്‌സ് 1957-ൽ സ്ഥാപിച്ചതാണ് കുമാസി നഴ്സിംഗ് ആൻഡ് മിഡ്‌വൈഫറി ട്രെയിനിംഗ് കോളേജ്.
സ്‌കൂൾ രണ്ട് അടിസ്ഥാന ഡിപ്ലോമ പ്രോഗ്രാമുകൾ വാഗ്ദാനം ചെയ്യുന്നു, നഴ്സിംഗ്, മിഡ്‌വൈഫറി.
രാജ്യത്തെ രണ്ടാമത്തെ ഏറ്റവും വലിയ ആരോഗ്യ സ്ഥാപനവുമായി അഫിലിയേറ്റ് ചെയ്‌തിരിക്കുന്ന കോളേജ്, ഡിപ്ലോമ സ്റ്റാൻഡേർഡ് ജനറൽ നഴ്‌സിംഗ്, മിഡ്‌വൈഫറി എന്നിവയുടെ എല്ലാ വശങ്ങളിലും ഉയർന്ന നിലവാരമുള്ള സൈദ്ധാന്തികവും ക്ലിനിക്കൽ കോഴ്‌സ് വർക്കുകളും നൽകുന്നു.
ഘാനയിലെ ആരോഗ്യ മന്ത്രാലയത്തിന്റെ മേൽനോട്ടത്തിലാണ് സ്ഥാപനത്തിന്റെ പ്രവർത്തനങ്ങൾ.
സ്ഥാപനത്തിൽ നിന്നുള്ള വിദ്യാർത്ഥികൾ മൂന്ന് വർഷത്തെ പരിശീലന പരിപാടി വിജയകരമായി പൂർത്തിയാക്കിയതിന് ശേഷം കോളേജ് ഇപ്പോൾ നഴ്സിംഗ് ആൻഡ് മിഡ്‌വൈഫറിയിൽ നേരിട്ട് ഡിപ്ലോമ ഡിപ്ലോമ നൽകുന്നു.
സ്കൂളിന്റെ പ്രവർത്തനങ്ങൾ, പാഠ്യപദ്ധതി, പരീക്ഷ എന്നിവ നിയന്ത്രിക്കുന്ന പ്രധാന സ്ഥാപനമാണ് നഴ്സസ് ആൻഡ് മിഡ്വൈഫറി കൗൺസിൽ (എൻഎംസി).
എൻആർസിഡി 117-ലെ സെക്ഷൻ 4(1) പ്രകാരം കൗൺസിലിന്റെ മാൻഡേറ്റ് ഉൾപ്പെടുത്തിയിട്ടുണ്ട്.